ระเบียบกระทรวงยุติธรรมระเบียบกระทรวงยุติธรรมว่าด้วยการสงเคราะห์พ.ศ. ๒๕๖๐ โดยที่เป็นการสมควรให้มีระเบียบว่าด้วยการสงเคราะห์ตามพระราชบัญญัติคุมประพฤติพ.ศ. ๒๕๕๙ อาศัยอำนาจตามความในมาตรา๕ วรรคหนึ่ง มาตรา ๔๐ วรรคห้า และมาตรา ๔๓ แห่งพระราชบัญญัติคุมประพฤติ พ.ศ. ๒๕๕๙รัฐมนตรีว่าการกระทรวงยุติธรรมจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงยุติธรรมว่าด้วยการสงเคราะห์ พ.ศ. ๒๕๖๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การสงเคราะห์ หมายความว่าการสนับสนุนและส่งเสริมให้ได้รับสิ่งจำเป็นในการดำรงชีพการบำบัดรักษาอาการเจ็บป่วยทางกายและจิต การให้ความรู้และการฝึกอบรม ทักษะชีวิต การประกอบอาชีพตลอดจนการให้ความช่วยเหลือในด้านอื่นๆ ที่จำเป็นต่อการดำรงชีพตามสมควรบุคคลที่ควรได้รับการสงเคราะห์ หมายความว่าบุคคลตามมาตรา ๔๑ แห่งพระราชบัญญัติคุมประพฤติ พ.ศ. ๒๕๕๙สถานที่เพื่อให้การสงเคราะห์ หมายความว่าสถานที่ตามที่รัฐมนตรีประกาศกำหนดเพื่อเป็นสถานที่เพื่อให้การสงเคราะห์บุคคลตามมาตรา๔๑ แห่งพระราชบัญญัติคุมประพฤติ พ.ศ. ๒๕๕๙สำนักงานคุมประพฤติ หมายความว่าสำนักงานคุมประพฤติในสังกัดกรมคุมประพฤติพนักงานคุมประพฤติ หมายความว่าผู้ซึ่งรัฐมนตรีแต่งตั้งให้มีอำนาจหน้าที่ในการคุมประพฤติตามพระราชบัญญัติคุมประพฤติพ.ศ. ๒๕๕๙อาสาสมัครคุมประพฤติ หมายความว่าผู้ซึ่งอธิบดีแต่งตั้งให้ทำหน้าที่ช่วยเหลือพนักงานคุมประพฤติตามพระราชบัญญัติคุมประพฤติพ.ศ. ๒๕๕๙ข้อ๔ให้ปลัดกระทรวงยุติธรรมเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวด ๑การบริหารจัดการและการกำหนดมาตรฐานการสงเคราะห์ ข้อ๕ การให้การสงเคราะห์บุคคลที่ควรได้รับการสงเคราะห์ให้เป็นความรับผิดชอบของกรมคุมประพฤติและหน่วยงานในสังกัด โดยการประสานความร่วมมือและบูรณาการกับหน่วยงานด้านการพัฒนาสังคมและความมั่นคงของมนุษย์ ด้านแรงงานด้านการศึกษา ด้านการสาธารณสุข ตลอดจนหน่วยงานอื่นที่เกี่ยวข้อง รวมทั้งภาคเอกชนให้เข้ามามีส่วนร่วมในการให้การสงเคราะห์บุคคลที่ควรได้รับการสงเคราะห์เพื่อให้บุคคลเหล่านั้นสามารถช่วยเหลือตนเองและดำรงชีวิตอยู่ในสังคมได้ตามสมควรข้อ๖ ประเภทของการสงเคราะห์ มีดังนี้(๑)การส่งเสริมการมีงานทำ หรือส่งเสริมด้านการหางาน(๒)การส่งเสริมด้านการฝึกวิชาชีพ(๓)การส่งเสริมด้านการศึกษา(๔)การส่งเสริมด้านทุนประกอบอาชีพ(๕)การสงเคราะห์ด้านการรักษาพยาบาล(๖)การสงเคราะห์ค่าอาหาร(๗)การสงเคราะห์ค่าพาหนะ(๘)การสงเคราะห์ค่ายังชีพ(๙)การสงเคราะห์ด้านที่พักอาศัย(๑๐)การให้คำปรึกษาแนะนำ(๑๑)ด้านการให้ความรู้และการฝึกอบรม ด้านทักษะชีวิตตลอดจนการให้ความช่วยเหลือในด้านอื่น ๆ ที่จำเป็นต่อการดำรงชีวิตข้อ๗ให้พนักงานคุมประพฤติพิจารณาดำเนินการให้การสงเคราะห์หรืออาจมอบหมายอาสาสมัครคุมประพฤติหรืออาจประสานงานเพื่อจัดให้มีการทำความตกลงเพื่อมอบหมายหรือส่งต่อให้ส่วนราชการองค์กรปกครองส่วนท้องถิ่น องค์กรพัฒนาเอกชน องค์กรชุมชนหรือองค์กรอื่นที่ให้ความร่วมมือก็ได้ข้อ๘การให้การสงเคราะห์ให้พนักงานคุมประพฤติประสานงานเพื่อดำเนินงานตามมาตรการบูรณาการการแก้ไขฟื้นฟูติดตามดูแล ช่วยเหลือและสงเคราะห์ผู้กระทำผิดในชุมชน(๑)มาตรการบำบัดฟื้นฟูสมรรถภาพผู้ติดยาเสพติดและแก้ไขฟื้นฟูผู้กระทำผิด(๒)มาตรการดูแลช่วยเหลือ สร้างงานสร้างอาชีพ(๓)มาตรการนำชุมชนเข้ามามีส่วนร่วมในการดูแล แก้ไขฟื้นฟูผู้กระทำผิดข้อ๙ บุคคลที่ควรได้รับการสงเคราะห์ควรได้รับการพิจารณาช่วยเหลือและสงเคราะห์อย่างต่อเนื่องภายในระยะเวลาตามเงื่อนไขที่ศาลหรือเจ้าพนักงานผู้มีอำนาจกำหนดหรือภายในระยะเวลาหนึ่งปีภายหลังปล่อยข้อ๑๐การสงเคราะห์ต้องไม่เลือกปฏิบัติด้วยเหตุผลที่ไม่เป็นธรรมทางด้านเพศเชื้อชาติ และศาสนา หรือความแตกต่างอื่นใด และต้องเป็นไปเพื่อประโยชน์แห่งการแก้ไขฟื้นฟูหรือการปรับตัวเข้าสู่สังคมข้อ๑๑พนักงานคุมประพฤติควรดำเนินการให้การสงเคราะห์โดยเร็วและให้เป็นไปตามหลักเกณฑ์ วิธีการ และเงื่อนไขตามระเบียบนี้หากไม่สามารถดำเนินการช่วยเหลือและให้การสงเคราะห์ได้ด้วยเหตุผลใดต้องบันทึกไว้เป็นหลักฐานข้อ๑๒เมื่อพนักงานคุมประพฤติได้ดำเนินการตามข้อ ๑๑ แล้วอาจดำเนินการจัดหาสถานที่เพื่อส่งต่อบุคคลที่ควรได้รับการสงเคราะห์ไปยังหน่วยงานหรือองค์กรที่มีภารกิจในการให้ความช่วยเหลือและสงเคราะห์ข้อ๑๓พนักงานคุมประพฤติควรมีการประเมินผลการให้การสงเคราะห์เป็นระยะหมวด ๒หลักเกณฑ์ วิธีการและเงื่อนไขในการให้การสงเคราะห์ ข้อ๑๔ให้พนักงานคุมประพฤติพิจารณาให้การสงเคราะห์แก่บุคคลที่ควรได้รับการสงเคราะห์ซึ่งร้องขอรับการสงเคราะห์และพนักงานคุมประพฤติเห็นสมควรหรือบุคคลที่ควรได้รับการสงเคราะห์และพนักงานคุมประพฤติเห็นสมควรหรือบุคคลอื่นตามที่กำหนดในกฎกระทรวงและพนักงานคุมประพฤติเห็นสมควรในกรณีบุคคลที่ควรได้รับการสงเคราะห์เป็นเด็กหรือเยาวชนซึ่งตกอยู่ในสภาพจำต้องได้รับการสงเคราะห์หรือคุ้มครองสวัสดิภาพพนักงานคุมประพฤติจะต้องให้การช่วยเหลือเบื้องต้นและแจ้งต่อพนักงานเจ้าหน้าที่หรือผู้มีหน้าที่คุ้มครองสวัสดิภาพเด็กตามกฎหมายว่าด้วยการคุ้มครองเด็กโดยมิชักช้าข้อ๑๕ในการให้การสงเคราะห์ตามประเภทที่กำหนดไว้ในข้อ ๖ให้พนักงานคุมประพฤติพิจารณาจากหลักเกณฑ์ ต่อไปนี้(๑)มีความยากจนหรือความขัดสน หรือ(๒)มีสภาพปัญหา ความจำเป็น ความต้องการ ที่ได้จากการวิเคราะห์ของพนักงานคุมประพฤติข้อ๑๖การส่งเสริมด้านทุนประกอบอาชีพให้พนักงานคุมประพฤติพิจารณาหลักเกณฑ์ตามข้อ๑๕ และหลักเกณฑ์ ดังต่อไปนี้(๑)มีที่อยู่อาศัยเป็นหลักแหล่งแน่นอน(๒)ขาดแคลนเงินทุน(๓)มีแผนในการดำเนินการและการใช้จ่ายเงินข้อ๑๗ในกรณีบุคคลที่ควรได้รับการสงเคราะห์จะทำงานให้พนักงานคุมประพฤติสนับสนุนและส่งเสริมให้บุคคลที่ควรได้รับการสงเคราะห์เข้าร่วมกิจกรรมเพื่อเตรียมความพร้อมในการทำงานข้อ๑๘ให้สำนักงานคุมประพฤติและหน่วยงานอื่น ๆ ในสังกัดกรมคุมประพฤติ สนับสนุนหรือส่งเสริมให้นายจ้างหรือเจ้าของสถานประกอบการรับบุคคลที่ควรได้รับการสงเคราะห์เข้าทำงานในสถานประกอบการ ทั้งนี้เพื่อประโยชน์ในการส่งเสริมและพัฒนาคุณภาพชีวิตบุคคลที่ควรได้รับการสงเคราะห์ให้สามารถดำรงชีวิตอยู่ในสังคมได้และเพื่อเป็นการป้องกันการกระทำความผิดซ้ำ ตลอดจนป้องกันอาชญากรรมข้อ๑๙ การยื่นคำร้องขอรับการสงเคราะห์ให้ยื่นคำร้องตามแบบที่อธิบดีกำหนดต่อพนักงานคุมประพฤติหรือผู้ที่ได้รับมอบหมายจากพนักงานคุมประพฤติ ณ สำนักงานคุมประพฤติ หรือสถานที่อื่นใดที่สำนักงานคุมประพฤติกำหนดข้อ ๒๐ให้พนักงานคุมประพฤติตรวจสอบข้อเท็จจริง และทำความเห็นในแบบคำร้องขอรับการสงเคราะห์และเสนอให้ผู้อำนวยการสำนักงานคุมประพฤติพิจารณาอนุมัติข้อ ๒๑การให้การสงเคราะห์ ให้พนักงานคุมประพฤติเบิกค่าใช้จ่ายได้เท่าที่จ่ายจริงจากเงินงบประมาณรายจ่ายประจำปีที่ได้รับตามที่กระทรวงการคลังกำหนดข้อ ๒๒การเบิกจ่ายเงินให้การสงเคราะห์ตามระเบียบนี้ ต้องมีหลักฐานการเบิกจ่ายเงินตามระเบียบของทางราชการหรือตามแบบที่กรมคุมประพฤติกำหนดไว้เพื่อการตรวจสอบหมวด ๓สถานที่เพื่อให้การสงเคราะห์ ข้อ๒๓ ให้สำนักงานคุมประพฤติสำรวจและพิจารณาสถานที่เพื่อให้การสงเคราะห์ และนำเสนอไปยังกรมคุมประพฤติเพื่อให้รัฐมนตรีประกาศกำหนดให้เป็นสถานที่เพื่อให้การสงเคราะห์ข้อ๒๔ สถานที่เพื่อให้การสงเคราะห์อย่างน้อยต้องประกอบด้วย(๑)มีสถานที่ ที่จัดแบ่งเป็นสัดส่วน โดยอย่างน้อยจะต้องมีห้องนอน ห้องสุขาและบริเวณพักผ่อน(๒)มีความพร้อมในการให้บริการด้านอุปโภคและบริโภค พอเพียงและเหมาะสมแก่การอยู่อาศัย(๓)มีความพร้อมในการจัดให้มีผู้รับผิดชอบดูแล และจัดดำเนินกิจกรรมภายในตลอดระยะเวลาที่บุคคลที่ได้รับการสงเคราะห์พักอาศัย(๔) มีคณะกรรมการคณะหนึ่งทำหน้าที่ในการบริหารจัดการซึ่งอย่างน้อยประกอบด้วยผู้แทนจากสถานที่เพื่อให้การสงเคราะห์ ผู้แทนจากชุมชนและผู้แทนจากสำนักงานคุมประพฤติข้อ๒๕ สถานที่เพื่อให้การสงเคราะห์ต้องมีการดำเนินงานดังนี้(๑)รับบุคคลที่ได้รับการสงเคราะห์หรือบุคคลที่จำเป็นต้องได้รับการปรับเปลี่ยนพฤติกรรมไว้ดูแลชั่วคราว(๒)จัดที่พักอาศัย เครื่องอุปโภคและบริโภค ที่จำเป็นตามความเหมาะสมโดยคำนึงถึงสุขภาพอนามัยเป็นสำคัญ(๓)จัดทำทะเบียนบุคคลที่ได้รับการสงเคราะห์ ตามแบบที่กรมคุมประพฤติกำหนด(๔)จัดให้มีกิจกรรมเพื่อประโยชน์ในการปรับตัวเข้าสู่ครอบครัวและชุมชน(๕)จัดให้มีการสร้างแรงจูงใจในการประกอบอาชีพ หรือส่งเสริมด้านการฝึกอาชีพ(๖)ดำเนินการอื่นใดให้เป็นไปตามแนวทางที่กรมคุมประพฤติกำหนดข้อ๒๖ให้สำนักงานคุมประพฤติมีหน้าที่สนับสนุนการปฏิบัติงานแก่สถานที่เพื่อให้การสงเคราะห์ดังนี้(๑)ส่งเสริมด้านการฝึกวิชาชีพและสร้างแรงจูงใจในการทำงาน(๒)ส่งเสริมให้มีกิจกรรมเพื่อประโยชน์ในการปรับตัวเข้าสู่ครอบครัวและชุมชน(๓)สนับสนุนด้านงบประมาณให้เป็นไปตามที่กระทรวงการคลังกำหนด(๔)ดำเนินการติดตามและประเมินผลการดำเนินงานของสถานที่เพื่อให้การสงเคราะห์ตามแบบที่กรมคุมประพฤติกำหนด(๕)ดำเนินการอื่นใดตามที่กรมคุมประพฤติกำหนดข้อ๒๗ให้รัฐมนตรีมีอำนาจประกาศยกเลิกสถานที่เพื่อให้การสงเคราะห์ด้วยเหตุดังต่อไปนี้ คือ(๑)สถานที่เพื่อให้การสงเคราะห์ ขาดองค์ประกอบตามข้อ ๒๔(๒)สถานที่เพื่อให้การสงเคราะห์ ไม่ดำเนินการตามข้อ ๒๕(๓)สถานที่เพื่อให้การสงเคราะห์ ขอยกเลิกการเป็นสถานที่เพื่อให้การสงเคราะห์ประกาศ ณ วันที่ ๓เมษายน พ.ศ. ๒๕๖๐สุวพันธุ์ ตันยุวรรธนะรัฐมนตรีว่าการกระทรวงยุติธรรมพิมพ์มาดา/ภวรรณตรี/จัดทำ๒๓ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๓ ง/หน้า ๑/๑๖ พฤษภาคม ๒๕๖๐